„ Þetta er góð leið til að þvætta peninga , “ segir uppljóstrarinn Jóhannes Stefánsson , sem lék lykilhlutverk í að opinbera Samherjamálið , í viðtali við norska ríkissjónvarpið NRK þegar hann er spurður að því af hverju Samherja ákvað að vera í viðskiptum við norska stórbankann DNB . Jóhannes starfaði hjá Samherja í Namibíu og hefur játað á sig að hafa framið lögbrot með því að taka meðal annars þátt í að greiða mútur til að tryggja aðgengi að ódýrum kvóta . Auk þess hefur hann sagt Samherja hafa stundað umfangsmikið peningaþvætti og skattasniðgöngu . Í viðtalinu við NRK segir Jóhannes að þegar peningar séu komnir í norska kerfið og inn í norskt efnahagslíf þá sé spurt færri spurninga þegar þeir eru svo færðir annað , þar sem Noregur hefur gott orðspor á alþjóðavísu og er talið áreiðanlegt . „ Þá eru færri spurningar sem vakna frá öðrum löndum um hvaðan peningarnir koma . “ Jóhannes segir í viðtalinu að honum finnist sérkennilegt að DNB hafi ekki spurt fleiri spurninga um notkun Samherja á reikningunum , sem hafi falið í sér tilfærslur á fé frá Namibíu , í gegnum Kýpur og inn á reikninga DNB . Rannsakað hvort DNB hafi verið misnotað af glæpamönnum Meint peningaþvætti Samherja í gegnum DNB bankann , sem er að stóru leyti í eigu norska ríkisins , er ein stærsta fréttin í Noregi um þessar mundir . Í gær greindi NRK frá því að DNB hefði svarað fyrirspurn ríkismiðilsins um hvort eigin reglum bankans um varnir gegn peningaþvætti hefði verið fylgt á þann veg að DNB væri að rannsaka málið til að varpa ljósi á staðreyndir þess . „ Við munum tryggja að við komumst að öllu sem gæti varpað ljósi á hvort að þjónusta DNB hafi verið misnotuð af glæpamönnum . “ Auglýsing Það sé hins vegar of snemmt að segja til um hvort að reglur DNB hafi verið brotnar en það sé auðvitað eitt af því sem verið sé að rannsaka . Í gærkvöldi birti Wikileaks ný gögn sem Kveikur , Stundin og NRK eru nú með til umfjöllunar . Þar kemur fram að hættan á peningaþvætti hafi verið kveikjan að því að millifærslur á fjármagni voru stöðvaðar . Taldi að tvö félög í eigu Samherja gætu verið notuð í peningaþvætti . Bankinn brást hins vegar ekki við áhættumerkjunum , úr eigin eftirliti , fyrr en bandaríski bankinn Bank of New York Mellon stöðvaði millifærslu til Bandaríkjanna í fyrra . Kveikur og Stundin greindu frá því fyrir rúmum tveimur vikum að Samherji hefði komist hjá því að greiða skatta í Namibíu af þeim hagnaði sem skapaðist af makrílveiðum fyrirtækisins þar , meðal annars með því að færa hagnaðinn til landa þar sem skattar voru litlir eða engir , til dæmis á Kýpur , með viðkomu á eyjunni Máritíus . Allir peningar Samherja voru hins vegar sagðir enda í Noregi , inni á reikningum í DNB . Í umfjöllun Stundarinnar um málið sagði að DNB hefði látið loka bankareikningum félagsins Cape Cod FS í skattaskjólinu Marshall-eyjum í fyrra . Samkvæmt Stundinni fóru um níu milljarður í gegn án þess að DNB vissi nokkurn tímann hver ætti fyrirtækið . Fjármunirnir voru m.a. notaðir til að greiða laun sjómanna Samherja í Namibíu . Málið er nú til skoðunar innan DNB . Slitið í byrjun nóvember 2019 Stundin greindi frá því fyrir skemmstu að félaginu Cape Cod FS hefði verið slitið í byrjun þessa mánaðar . Það gerðist í kjölfar þess að stjórnendum Samherja var gert ljóst að umfjöllun um ætlaðar mútugreiðslur , peningaþvætti og skattasniðgöngu væri í farvatninu . Auglýsing Í umfjöllun Stundarinnar hefur komið fram að DNB hafi lokað bankareikningum Cape Cod FS í maí í fyrra , í kjölfar þess að bandarískur banki hafði neitað millifærslu frá félaginu . „ Ástæðan var meðal annars sú að bankinn fékk ekki upplýsingar um endanlegan eiganda félagsins frá því félagi sem sagður var eigandi þess , JPC Ship Management auk þess sem bankinn sagði í áhættumati að áframhaldandi viðskipti við félagið fælu í sér „ of mikla áhættu “ þar sem bankinn vissi ekki hver endanlegur eigandi félagsins var . Bankinn sagðist því ekki hafa „ neina vitneskju “ um endanlegan eiganda félagsins en fullyrti þó að félagið væri „ ekki lengur undir Samherja “ . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .